b"\n_START_ARTICLE_\nRecato\n_START_PARAGRAPH_\nRecato A/S, Cato's litografiske Anstalt A/S, oprindeligt Chr. Cato's litografiske Etablissement var en dansk grafisk virksomhed, grundlagt 30. september 1869 af litograf Jens Chr. Cato (1842-1918). Selskabet blev likvideret 1988._NEWLINE_I \xc3\xa5ret 1893 overtoges Carl Fred. Cato's litografiske Etablissement, der var grundlagt i 1867, og i 1915 overtoges det af Nordisk Reproduktionsanstalt drevne stentrykkeri, der var oprettet i 1913 (af Gyldendalske Boghandel, Nordisk Forlag). I 1933 omdannedes virksomheden til et aktieselskab og skiftede navn til A/S Recato_NEWLINE_Selskabets leder var E.A.V. Birch (1880-1949), udl\xc3\xa6rt 1899 hos grundl\xc3\xa6ggeren, driftsleder 1914 og direkt\xc3\xb8r 1934._NEWLINE_Bestyrelse i 1950: Landsretssagf\xc3\xb8rer R. Magtengaard (f. 1904), formand, direkt\xc3\xb8r S.H. Birch (f. 1912), direkt\xc3\xb8r O.H.C. Birch og fr\xc3\xb8ken E.E. Erslev. Direktion i 1950: Ovenn\xc3\xa6vnte S.H. Birch og O.H.C. Birch._NEWLINE_Firmaet l\xc3\xa5 i Kronprinsessegade 54 i K\xc3\xb8benhavn, men flyttede senere til Herlev."